Nyugat felől esőt, havas esőt kaphat Győr-Moson-Sopron
A legmagasabb nappali hőmérséklet 1 és 7 fok között valószínű.
Várható időjárás péntek éjfélig

Nyugat, északnyugat felől beborul az ég, és egyre többfelé várható kiadós csapadék: eleinte havazás, majd havas eső, azonban az Északi-középhegység térségében és északkeleten végig havazhat. Az északnyugatira forduló szél egyre jobban megerősödik - írta a koponyeg.hu.

Péntek reggel még keleten némi napsütés előfordulhat. A csapadékzóna kelet felé terjeszkedik, nyugat felől egyre inkább eső, havas eső lesz a jellemző, de keleten, északkeleten hosszabb ideig is havazhat. A nyugatias szelet nagy területen kísérik erős, helyenként viharos lökések.

A legalacsonyabb éjszakai hőmérséklet általában -4 és +2 fok között alakul, de a szélvédett, tartósan derült részeken ennél hidegebb, akár -7 fok is lehet. A legmagasabb nappali hőmérséklet 1 és 7 fok között valószínű.
#Győr-Moson-Sopron #eső #február #tél #időjárás